**OŠ „ANTUN MATIJA RELJKOVIĆ“**

 **BEBRINA**

 **ZAPISNIK SA 24. SJEDNICE ŠKOLSKOG ODBORA**

 **OD 13. SRPNJA 2023. godine**

Početak rada: 7,30 sati.

Nazočni članovi školskog odbora: Mato Tominović, Natalija Lučić, Ivana Penić, Renata Poverk, Sabina Orešković i Mijo Belegić.

Nenazočni članovi školskog odbora: Goran Vračić- opravdano.

Ostali nazočni: Marija Rosandić- ravnateljica i Nikolina Stepić- računovođa.

Predsjednik Školskog odbora Mato Tominović otvara sjednicu, pozdravlja nazočne, i utvrđuje da je prisutno šest članova Školskog odbora te da isti može donositi pravovaljane odluke. Predlaže sljedeći

**DNEVNI RED**

1. Usvajanje zapisnika sa 23. sjednice Školskog odbora od 26.06.2023.g.

2. Polugodišnji izvještaj o izvršenju financijskog plana OŠ „A.M.Reljković“ Bebrina

 za razdoblje od 1.1.2023. do 30.6.2023.g.

3. Donošenje Odluke o osnutku učeničke zadruge

4. Različito

Nazočni članovi predloženi dnevni red jednoglasno su usvojili.

**Ad 1)** Nije bilo primjedbi na zapisnik sa 23. sjednice Školskog odbora od 26.06.2023.g. te je isti jednoglasno usvojen.

**Ad 2)** Računovotkinja Nikolina Stepić prestavila je članovima Školskog odbora Polugodišnji izvještaj o izvršenju financijskog plana OŠ „A.M. Reljković“ Bebrina za razdoblje od 1.1.2023. do 30.6.2023.g. Nije bilo rasprave te Školski odbor jednoglasno donosi

**ODLUKA: Usvaja se Polugodišnji izvještaj o izvršenju financijskog plana OŠ „A.M.Reljković“ Bebrina za razdoblje od 1.1.2023. do 30.6.2023.g.**

**Ad 3)** Ravnateljica Marija Rosandić upoznala je Školski odbor sa sadržajem Odluke o osnutku učeničke zadruge. Pri OŠ „Antun Matija Reljković“ Bebrina osniva se učenička zadruga AnMaRe. Imenovani su članovi Privremenog zadružnog odbora koji će obaviti sve pripremne poslove do proglašenja osnutka i početka rada Zadruge te poslove zadružne uprave do izbora Zadružnog odbora. Članovi Privremenog zadružnog odbora su: Tamara Majer- predsjednica, Damir Marunica- član i Sanja Kokanović-član.

Nakon kraće rasprave Školski odbor jednoglasno donosi

**ODLUKA: Donosi se Odluka o osnutku učeničke zadruge u OŠ „Antun Matija Reljković“ Bebrina pod imenom AnMaRe.**

Ova Odluka postaje sastavni dio zapisnika.

**Ad 4)** Nije bilo rasprave.

 Sjednica je završila u 8,30 sati.

U Bebrini, 13.7.2023.g.

 Zapisničar Predsjednika Školskog odbora

 Natalija Lučić Mato Tominović

KLASA:007-04/23-01/10

URBROJ:2178-2-1/01-23-1